ઇંગ્લેન્ડે પ્રથમ ટોસ જીતીને ભારતને બેટિંગ માટે આમંત્રણ પાઠવ્યું હતું, જેમાં ભારતે છ વિકેટ ગુમાવીને 304 રન બનાવ્યા હતા. ભારત તરફથી શિખર ધવન(11) અને વિરાટ કોહલી(0) રન પર આઉટ થયા હતા, ઉક્ત બે ખેલાડીને બાદ કરતા અન્ય ભારતીય બેટ્સમેનોએ શાનદાર પ્રદર્શન કરતા રોહિત શર્માએ 52, રહાણેએ 41, ધોનીએ 52 અને સુરેશ રૈનાએ 100 ફટકાર્યા હતા. ઇંગ્લેન્ડ તરફથી વોક્સે 4 વિકેટ લીધી હતી. જેના જવાબમાં ઇંગ્લેન્ડની ટીમ માત્ર 161 રનમાં જ ઓલઆઉટ થઇ ગઇ હતી. ઇંગ્લેન્ડ તરફથી હેલ્સે સૌથી વધારે 40 રન બનાવ્યા હતા. મહેન્દ્ર સિંહ ધોની સચિનના એક અનોખા રેકોર્ડને તોડવાની નજીક છે, તો ચાલો તસવીરો થકી આ મેચ સાથે જોડાયેલી અન્ય કેટલીક બાબતો પર પ્રકાશ પાડીએ.